Doop as teken van die nuwe verbond [Archive] - BibleForums Christian Message Board
BibleForums Christian Message Board > International Christian Family > Afrikaanse Lighuis > Vrae en menings oor die Bybel > Doop as teken van die nuwe verbond
View Full Version : Doop as teken van die nuwe verbond
NS! Sien Kalahari het reeds melding gemaak van wat ek hierbo geskryf het, skies dat ek so effe mosterd na die maal is vandag :lol:
Aug 26th 2010, 01:12 PM
Wat presies sou die dieper betekenis hiervan wees, die teken dat Jesus dood was..., 'Maar een van die soldate het met 'n spies in sy sy gesteek, en dadelik het daar bloed en water uitgekom.' (Joh 19:34 AOV)
Wat sou bloed en water in hierdie verband beteken? Is dit bloot toevallig of kan mens meer hierin lees? Self het ek 'n grepie waaraan ek kan vashou, maar dit sal interessant wees om te hoor wat dink ander hieroor...?
Aug 27th 2010, 09:37 AM
Wel soos ons weet word Ps22 aan die kruis deur Jesus aangehaal, en in v 15 sê Hy: "Psalms 22:15 Ek is uitgestort soos water"
So dus :
* Om Skrif te vervul
** Die liggaam gaan in skok in,,, en dit veroorsaak vinniger hartklop... die hart wat nou sukkel om bloed te klop wat daar nie is nie agv al die bloedverlies .... en nou vergader daar vloeistof (water) in die sak om die hart en om die longe,,,op Engels word dit genoem : pericardial effusion,om die hart, en om die longe: pleural effusion. En dan met die steek van die spies word die sakke deurboor en die water kom uit.... die spies moes deur die ribbes in wat dan die longe tref om by die hart uit te kom want om seker te maak Hy is dood, moes die hart deurboor word.
*** Derdens is dit vir my simbolies van Water= Doop, en die Bloed = Nagmaal
Aug 27th 2010, 10:53 AM
Dankie Ta-An. Ek kan dieselfde simboliek aanvaar, maar ek glo tog dit is 'n teken wat veel dieper as net dit is. Versoen Sy letterlike dood nie die Ou- en Nuwe Testamente ook nie, dus ook die ou- en nuwe verbonde nie? Die feit dat die water en bloed, soos jy hierbo verduidelik die teken was dat Hy werklik dood was, is die punt in tyd wat moes kom, sodat alles in Sy dood verheerlik kon word, deur die opstanding wat eers na die dood moontlik is. Die water en bloed is 'n teken van Sy dood en ek glo dat mens eintlik nie genoeg sal kan skryf hieroor in een mens se leeftyd nie, nie eers in almal se leeftyd gesamentlik nie.
Aug 27th 2010, 01:09 PM
By die bestudering van wat by die kruis gebeur het, kom mens net weereens tot die besef wat Jesus alles vir ons gedoen het!
Mens hoor dikwels hoe mense praat dat as hul eendag by Jesus sou kom, hulle Hom dit of dat wou vra. Nadat ek weereens weer besef het wat Hy vir my gedoen het, dink ek jy sal nie anders kan as om Hom net te bedank en te prys nie! Daar sal nie tyd wees om iets anders te wil doen nie.
Aug 27th 2010, 01:15 PM
As die teken van Christus se dood, water en bloed is, kan dit nie dalk beteken, besnydenis (teken ou verbond) en doop (teken nuwe verbond) ook nie?
Om in Jesus se liggaam gedoop te word (wedergeboorte = sterf by die kruis en lê vlees af), wat sou dit anders beteken as dat die hart besny moet word (wedergeboorte = sterf by die kruis en lê vlees af)? Bewys dit nie moontlik die onlosmaaklike verband tussen die besnydenis en die doop ook nie, die teken van Christus se dood nie?
Aug 27th 2010, 01:45 PM
Altwee tekens wys na Christus en is vervul in Christus. Dit is hoekom dit belangrik is om gedoop te word, dit is deur Jesus ingestel en is 'n opdrag van Hom, maar dit wys ook op die verbond wat ons as gelowiges deelagtig is deur Jesus.
Dit is hoekom ek kan getuig dat ek 'n verbondskind is, maar nie net dit nie,'n geredde kind uit genade ook. Ek is dus deel van die verbond vanaf die begin. (OT sowel as NT) Die teken van die verbond is vandag egter die doop, aangesien bloed nie meer nodig is nie. Jesus het eenmalig vir ons die offer gebring. Geen bloed is nou meer nodig nie, net genade.
Wat sê altwee verbonde. Sê dit nie in wese dieselfde nie. God kom bied aan om ons God te wees en ons Sy kinders/volk. In die OT was dit die wet en die besnydenis. Die wet was egter 'n skynsel wat in Christus vervul is. Die besnydenis het ook gewys op die bloed van Christus as offerande vir ons. In die NT het ons die genade en die doop. God red ons uit genade uit deur Sy Seun Jesus en die doop is die teken daarvan soos ingestel deur Jesus.